
הכנסת התשע-עשרה
נוסח לא מתוקן

מושב שני
<פרוטוקול מס' 200>
מישיבת ועדת החוקה, חוק ומשפט
יום שלישי, י"ט בסיון התשע"ד (17 ביוני 2014), שעה 12:00
<סדר היום:>
<הצעת חוק להעמקת גביית המסים והגברת האכיפה (תיקוני חקיקה), התשע"ג-2013>
נכחו:

<חברי הוועדה:> 
דוד רותם – היו"ר
שולי מועלם-רפאלי

אלעזר שטרן
משה זלמן פייגלין
רות קלדרון

<מוזמנים:> 
	משה אשר
	–
	מנהל רשות המיסים, משרד האוצר

	זאב פורת
	–
	סמנכ"ל בכיר אכיפת הגבייה, רשות המיסים, משרד האוצר

	שאול כהן
	–
	ממונה אכיפת הגבייה ברשות המיסים, משרד האוצר

	גיא גולדמן
	–
	מנהל מחלקה בכיר ברשות המיסים, משרד האוצר

	ספי זינגר
	–
	ייעוץ וחקיקה, משרד המשפטים

	ראובן שורני
	–
	קמ"ט תורה והנחיה, המשרד לביטחון פנים

	חנן אהרון
	–
	סגן מנהל אגף הרישוי, משרד התחבורה

	אריה כהן
	–
	סמנכ"ל אכיפה וגבייה, רשות האכיפה והגביה

	ארז אלחנן
	–
	מנהלת מדור עיקולים, רשות האכיפה והגביה

	עופר מנירב
	–
	יו"ר ועדת רשות המסים, לשכת רואי החשבון בישראל

	עדי גרינבאום
	–
	יועצת משפטית, לשכת רואי החשבון בישראל

	איתן צחור
	–
	יועץ משפטי, לשכת חשבונאים ויועצי מס מוסמכים בישראל

	רות פרמינגר
	–
	נציגה לענייני נכים, ארגון נפגעי פעולות איבה

	רן ארצי
	–
	יו"ר ועדת מיסים מרכזית, לה"ב – לשכת ארגוני העצמאים

	יצחק אבוהב- שביט
	–
	מזכיר ועדת מיסים המרכזית, לה"ב – לשכת ארגוני העצמאים

	רותי רוזנטל
	–
	פעילה המשמר החברתי


<ייעוץ משפטי: >
אלעזר שטרן
<מנהל/ת הוועדה:>
דורית ואג
<רישום פרלמנטרי:>
רמי בן שמעון
<הצעת חוק להעמקת גביית המסים והגברת האכיפה (תיקוני חקיקה), התשע"ג-2013>
<היו"ר דוד רותם:>
שלום. אנחנו נעסוק היום בהצעת החוק להעמקת גביית המסים והגברת האכיפה (תיקוני חקיקה), התשע"ד-2014. מישהו מטעם משרד המשפטים רוצה להגיד לנו משהו?
<גיא גולדמן:>
אני אגיד. הגענו לחלק בהצעת החוק שעוסק בתיקון סעיף 194, אבחנה בין סמכויות עיקול ותפיסה ועיכוב יציאה מהארץ בסעד זמני. הייתה מחלוקת בדיון הקודם לגבי הנוסח של הסעיף ואנחנו הגענו לנוסח מוסכם בעניין הזה.
לגבי סמכות התפיסה, החלטנו להעביר את הנסיבות שבהן הסמכות הזאת תופעל. אני מצטט: " אם נוכח כי קיים חשש סביר שהמס לא ייגבה וכי אין די בעיקול כדי להבטיח את גבייתו" בית המשפט יוכל להורות על תפיסת הרכוש.
<היו"ר דוד רותם:>
כשנכה רוצה למכור את הרכב, מה הוא צריך לעשות? מה הוא צריך לעשות כשהוא רוצה להעלים את הרכב שלו? הוא רוצה למכור אותו.

<גיא גולדמן:>
אני מזכיר שאנחנו מדברים על סמכות תפיסה וזה הכול באישור בית משפט.

<היו"ר דוד רותם:>
אני לא רוצה לתת לכם לתפוס רכב של נכה.

<שולי מועלם-רפאלי:>
אבל בסעיף 93 כתוב שלא מדובר ברכב הרשום במשרד התחבורה כשייך לנכה.

<משה אשר:>
החרגנו נכה.

<שולי מועלם-רפאלי:>
החריגו נכים.

<גיא גולדמן:>
זה סעיף אחר, אנחנו בעיקול - - -
<שולי מועלם-רפאלי:>
לא משנה, גם בסעיף הזה צריך להחריג נכים.

<גיא גולדמן:>
זה לא מתייחס, זה עניין כללי. זו הסדרה כללית של הנושא.

<היו"ר דוד רותם:>
הוא לא יכול למכור אותו, הוא לא יכול להעלים את הרכב. הוא צריך ללכת, קודם כל, למשרדי המס שיעשו לו הערכה כמה מס הוא חייב, אחרי שהוא משלם את זה, אז אפשר למכור את הרכב.

<היועץ המשפטי אלעזר שטרן:>
ואז העיקול יספיק - - -

<היו"ר דוד רותם:>
כן, לא יצטרכו לתפוס.

<גיא גולדמן:>
לגבי עיכוב יציאה מהארץ, הוחלט להתנות את זה בתכליות מפורשות. להעביר את התכליות שבהן זה יתבצע. תכלית אחת: כשעיכוב היציאה מהארץ נדרש לגביית מס בנסיבות מיוחדות לפי סעיף 119א: "אם שוכנע בית המשפט כי היציאה מהארץ עלולה לסכל גבייה כאמור וכי לא ניתן להטיל ערובה מתאימה להבטחתה קיומה;". זאת אומרת, מוצא אחרון, ערובה לא מתאימה - - -

<היו"ר דוד רותם:>
האם עיצום כספי שהוטל על אדם זה נכנס לתוך הדברים האלה?

<גיא גולדמן:>
אנחנו בסעיף 194 עכשיו, לא בסעיפים של - - -

<היו"ר דוד רותם:>
אני לא מבין. אתה אומר לי: 194, 193. זה לא אומר לי כלום.

<שולי מועלם-רפאלי:>
הוא שאל שאלה עקרונית.

<היו"ר דוד רותם:>
השאלה שלי היא עקרונית: האם זה גם עובד על עיצומים כספיים.

<שולי מועלם-רפאלי:>
אולי אדוני ידבר למיקרופון?

<היו"ר דוד רותם:>
כן, אולי תענה לנו במיקרופון?

<שולי מועלם-רפאלי:>
אם תסביר לנו, גם אנחנו נבין.

<זאב פורת:>
לא. זה לא כולל עיצומים. סעיף 194 זה שומה בנסיבות מיוחדות ולא שייך כרגע לעיצום שבוטל בגין אי הגשת דוחות במועד. הוא לא כולל ולא שייך לעניין.

<שולי מועלם-רפאלי:>
תודה רבה.

<גיא גולדמן:>
התכלית השנייה היא: "חקירה או פעולה אחרת הדרושה להבטחת תשלום המס, ובלבד ששוכנע בית המשפט כי היציאה מהארץ עלולה לסכל חקירה או פעולה כאמור וכי לא ניתן להטיל ערובה מתאימה להבטחת קיומן.".

זאת אומרת, הבקשה הייתה שלא יהיה שיקול דעת רחב אלא לקבוע תכליות מפורשות שבהתקיימן יוכל בית המשפט להטיל עיכוב יציאה מהארץ, לעכב יציאה מהארץ. זאת התוספת.

<שאול כהן:>
שאר הסעיפים מחילים את זה פשוט על שאר החוקים.

<שולי מועלם-רפאלי:>
כל פעם זה נוסף בכל סעיף?

<אלעזר שטרן:>
אין פה מגבלה של סכום או מינימום?

<ספי זינגר:>
לא. הבאנו את שיקול הדעת באופן הרבה יותר מצומצם כדי שלא להגביל - - -
<אלעזר שטרן:>
ומה ההנחה? זאת אומרת, יכול להיות שאם רק אפשרי 80 שקל והוא חייב 65? אני מדבר באלפי שקלים.
<ספי זינגר:>
מדברים פה בהחלטה שיפוטית של בית משפט, אז מן הסתם - - -

<אלעזר שטרן:>
השיקולים האלה באו בבית המשפט?

<ספי זינגר:>
נכון.

<היו"ר דוד רותם:>
השאלה אם אני צריך לתת לכם ללכת לבית משפט על כל סכום?

<ספי זינגר:>
אפשר ללכת לבית משפט על תפיסה או רק על עיקול. אנחנו בעצם רק מבהירים משהו קיים, גם לנסיבות שבהן העיקול ברישום לא נותן מענה מספיק.

<היו"ר דוד רותם:>
כן, רואה חשבון מנירב.

<עופר מנירב:>
שני דברים, אדוני, שעל חלקם דיברנו בעבר, אני רק רוצה להדגיש. אחד, יש לנו פה בעיה שבית המשפט יכול, אנחנו נותנים לו קווים מנחים ואומרים לו: מבחינתנו בית המחוקקים, ברגע שיש לו 25% הוא כבר ערב למעשה לחובות החברה. זה מה שאנחנו אומרים לבית המשפט למעשה.

מ-25% הוא כבר ערב, למרות שיכול להיות שב-25% היכולות שלו להשפיע על החברה היא אפסית משום שלא כל מי שיש לו 25% יכול להשפיע. יכולים להיות 4 אחים שמסוכסכים זה עם זה, אחד מהם מנודה, לא יודע מה, אין לו שום יכולת להשפיע.
אפשרות נוספת, כוללים פה גם מנהל עסקים שהוא בכלל לא בעל מניות. יבוא מישהו, עובד שכיר של החברה, מנהל עסקים, החברה לא העבירה ניכויים או דברים כאלה ואותו מנהל עסקים תעוכב יציאתו מהארץ כאשר אין לו אפשרות לעשות כלום, אין לו אפשרות לשלוט. החופש שלו יישלל? נראה לי דרקוני בצורה נוראית.
מה עוד שבעוד שבנושא עיקול רכב, הסכימה רשות המיסים – ויאמר באמת לזכותה – להגביל את זה לחוב לפי פרק א'. אגב, יש פה טעות שרשום פרק א', צריך להיות פרק ראשון. לתשומת לבכם משום שבפקודה רשום פרק ראשון ולא פרק א'.

<גיא גולדמן:>
שמנו לב לזה.

<עופר מנירב:>
שמתם לב? שמתם לב, יופי. אבל זה לא כתוב פה. פה כתוב: פרק א'. אין פרק א', זה פראק ראשון. אז אם אתם מגבילים את זה לפרק ראשון, לפחות גם את ההמשך, שזה יותר גרוע: פה זה רק רכב, שם אתה שולל את החירות שלו. אז לפחות תגביל את זה גם כן לפרק ראשון ולא תעשה את זה בצורה כללית.

<היו"ר דוד רותם:>
מה אתם אומרים על העניין הזה של מנהל עסקים?

<משה אשר:>
למעשה, מנהל העסקים בשוטף הוא שולט בעסק, הוא שולט באמצעים. אם יש חובות אז הוא בוודאי קובע למי הוא משלם ראשון. אם יש חובות למדינה, אז הוא מחליט בסוף על איזה שיק הוא חותם: האם הוא חותם לטובת מדינת ישראל, לרשות המיסים או שהוא קובע את זה לטובת משהו אחר שבסדרי העדיפויות שלו. לכן הוא בפירוש זה שיושב על הברז ועל הקופה.

<היו"ר דוד רותם:>
יש שני אחים מסוכסכים ביניהם ויש לכל אחד, כמו שהוא אמר, 20%. כולם ערבים?

<משה אשר:>
זה נכון. זה נכון, יש סיטואציה כזאת. זה גם יכול להיות שלשני אחים מסוכסכים יש 50% לכל אחד. אז איפה הגבול? יכול להיות שיש להם שותפים שיש להם אחוזים גבוהים יותר וגם הם מסוכסכים.

<היו"ר דוד רותם:>
בוא נכניס פה סעיף שמי שאתה רוצה שהוא יהיה ערב, שתהיה לו אפשרות לשלוט בניהול ענייני החברה.
<משה אשר:>
אלו תנאי סף. בית המשפט יבחן את הדברים.

<היו"ר דוד רותם:>
עזוב, בית המשפט לא יבחן כלום. הרי אנחנו יודעים איך בית המשפט נותן את הצו: צו כמבוקש, וחותם.

<משה אשר:>
לא. יש דיון אמתי.

<זאב פורת:>
זה דיון במעמד שני הצדדים.

<משה אשר:>
דיונים אמתיים – זה כמו הוכחות.

<ספי זינגר:>
זה גם תנאי להפעלת הסמכות. לא מספיק שהוא באמת מנהל עסקים, אלא צריך להיות שהיציאה מהארץ עלולה לסכל את הגבייה, לא ניתן לתת ערובה.

<עופר מנירב:>
למנהל עסקים, הרבה פעמים אין לו בכלל זכות חתימה. לא לכל מנהל עסקים יש זכות חתימה ובטח שלא בלעדית. אני לא מכיר מנהל עסקים שיש לו זכות חתימה בלעדית. אתה לוקח עכשיו אדם - - -

<משה אשר:>
מנכ"ל לא חותם?

<עופר מנירב:>
בדרך כלל לא לבד. אולי כמו שהיושב-ראש אמר, אם יש לו זכות חתימה בלעדית והוא יכול באמת לקבל החלטות ולעשות את זה, זה בסדר. אבל אם אין לו – אתה לא יכול לשלול את יציאתו מהארץ או לשלול את חירותו על דבר שהוא לא יכול לעשות אותו.
<היו"ר דוד רותם:>
הוא ילך לבית המשפט ובית המשפט לא ייתן להם את זה.

<ספי זינגר:>
אני רוצה להזכיר שהסעיף הזה מראש הוא סעיף שמופעל בנסיבות חריגות. במקרה הזה הוא לא סתם מישהו, הוא מחזיק במניות, הוא גם מנהל, יש קשר. יכול להיות שגם שה לא בהכרח, נכון. אבל מראש נקודת המוצא היא שיש איזשהו קשר, קשר עמוק אפילו.
הפעלת שיקול הדעת של בית המשפט מותנית בזה שהדבר הזה באמת נחוץ ונדרש לשם תשלום המס.

<זאב פורת:>
ההתניה הזאת קיימת היום בחוק מע"מ, סעיף 115 לחוק מע"מ ממש מתנה. את כל הדברים שציינו כאן כרגע לגבי התיקון בפקודת מס הכנסה, בחוק מע"מ הם קיימים מקדמת דנא באותה הגדרה במדויק.

<עופר מנירב:>
לכן תעשה את זה פרק ראשון. זו בדיוק הסיבה לעשות את זה פרק ראשון. לא התייחסתם לזה בכלל. חוק מע"מ מתאים לפרק ראשון. חוק מע"מ מתאים לניכויים, מתאים לדברים כאלה, לא לחוב מס רגיל.
חוק מע"מ בדיוק אקוויוולנטי לניכויים. ניכויים אקוויוולנטי, פרק א' חלק י'. תעשה את זה פרק א' חלק י' כמו שעשית בעיקולים.

<איתן צחור:>
אמרנו פעם שסעיף 194 הוא הסעיף הקיצוני ביותר בפקודת מס הכנסה מכל סעיפי הגבייה והאכיפה כי הוא עוצר את האדם על כבש המטוס ובכלל מכיל סנקציות חמורות ביותר. והחמור ביותר מתוכן זו אותה פיסקה (ג) שבה מדובר כרגע. נדמה לי שבדיון הקודם כבוד יושב-ראש הוועדה הסביר שיש פה מקום - - -

<היו"ר דוד רותם:>
ליושב-ראש הוועדה אין שום כבוד.

<איתן צחור:>
הרבה כבוד, מצדנו לפחות.

בכל אופן, הרעיון היה שאנחנו נקבע מגבלה של סכום מסוים. אם אני לא טועה, הם חזרו עם הצעה של מיליון שקלים שזה יהיה הסכום המינימלי ואנחנו אפילו ראינו את זה כדבר מוסכם. עכשיו, לבוא ולהגיד מהשקל הראשון? זה מאוד-מאוד קיצוני. ראוי לקבוע פה סכום סביר שרק בעקבותיו תהיה אותה פעולת אכיפה דרסטית.
<רות קלדרון:>
מה נוהג היום?

<איתן צחור:>
היום זה לא קיים בכלל.

<שולי מועלם-רפאלי:>
היום זה לא קיים, זה העניין.

<איתן צחור:>
אנחנו מכניסים את הסעיף הזה – הדיון הקודם הופסק בכך שאמרנו שנקבע סכום והם חזרו עם הצעה של מיליון שקלים. אני חושב שזה מינימום.

<ספי זינגר:>
בעקבות הדיון שעבר שינינו את ההצעה שלנו במובן הזה שבמקום להגביל את הסכום שהיה נראה לנו מגבלה לא נכונה, צמצמנו את שיקול הדעת והגדרנו באופן הרבה יותר מדויק ומפורט מהן הנסיבות שבהן ניתן לעשות את זה.

<גיא גולדמן:>
והתכליות, תכליות מפורשות.

<היו"ר דוד רותם:>
אתה מבין, כל מנהל פעיל בחברה אתה יכול לעכב לו את היציאה מהארץ.

טוב, אפשר לעבור להצבעה, רבותי? רבותי, מי בעד אישור החוק לקריאה שנייה ושלישית?

הצבעה

בעד אישור החוק לקריאה שנייה ושלישית – פה אחד
הצעת חוק להעמקת גביית המסים והגברת האכיפה (תיקוני חקיקה), התשע"ג-2013 לקריאה שנייה ושלישית נתקבלה.
<היו"ר דוד רותם:>
פה אחד. וזה לא הפה שלי לבד.

<אלעזר שטרן:>
הפעם.

<שולי מועלם-רפאלי:>
זה מה ששאלתי אותו בתחילת הדיון, כשהיינו רק הוא ואני, האם זה שוב יהיה - - -

<דורית ואג:>
מה הסיכוי שזה יונח היום או מחר במליאה?

<שולי מועלם-רפאלי:>
אפס.

<דורית ואג:>
ביום שני יש לי מקום במליאה אז רציתי. זה אומר שזה יבוא רק בעוד שבועיים.

<היו"ר דוד רותם:>
שולי, את תציגי את החוק הזה במליאה.

<שולי מועלם-רפאלי:>
חכה, איך אתה כבר יודע שאני אציג אותו? זה עוד הרבה זמן.

<היו"ר דוד רותם:>
טוב, רבותי, תודה רבה. החוק עבר בקריאה שנייה ושלישית. אני נועל את הישיבה.

<הישיבה ננעלה בשעה 12:15.>
